Ladislao II.a Poloniakoa

Jogaila, gero Ladislao II.a Jagellon (Vilna, -Horodok, ) Lituaniako duke handia (1377-1434) eta, beranduago, Poloniako erregea (1386-1434) izan zen, lehenik Jadwiga bere emaztearen ezkontide bezala 1399ra arte, eta ondoren errege bezala hil zen arte. Lituania 1377tik gobernatu zuen.

Jentil jaio zen, baina, Poloniako erregina zen Jadwigarekin ezkontzeko asmoz, 1386an katolizismora bihurtu zen, eta Ladislao () izena hartu zuen Krakovian; orduan Jadwiga erregina gaztearekin ezkondu zen, eta Poloniako errege koroatu zuten Ladislao II.a Jagellon izenaz. 1387an Lituania kristautasunera bihurtu zuen. Bere bakarkako erregealdia Polonian 1399an hasi zen, Jadwiga erregina hil zenean, eta beste hogeita hamabost urte iraun zuen, polako-lituaniar batasunaren hasiera markatuz. Poloniako Jagellondarren sortzailea izan zen. Jagellondarrek Polonia eta Lituania gobernatu zituzten 1572 arte, eta Behe Erdi Aroan eta Aro Modernoaren hasieran erdialdeko eta ekialdeko Europan eragin handia izan zuten. Jogailaren erregealdian, polako-lituaniar estatua kristau munduko handiena izan zen.

Jogaila Erdi Aroko Lituaniako azken jaun paganoa izan zen. Didysis Kunigaikštis () titulua izan zuen. Poloniar agintea lortu ondoren, Krewoko Batasunari esker, polako-lituaniar estatuak Ordena Teutonikoari aurre egin behar izan zion. Jogailak 1410eko Grunwaldeko guduan lortutako garaipenari esker, poloniar eta lituaniar mugak babestu zituen eta Europan polako-lituaniar aliantzaren boterearen hasiera ezarri zuen. Ladislaoren garaian, Polonia handitu eta herrialdearen "Urrezko Aroa" deiturikoa hasi zen.

Genealogia

Kanpo estekak 

Lituaniako duke handiak
Poloniako errege-erreginak
Lituaniako katolikoak
Poloniako katolikoak
Jagellondarrak